

**Қазақстан Республикасы Үкіметінің 1998 жылғы 20 қарашадағы N 1186 қаулысына толықтырулар енгізу туралы**

Қазақстан Республикасы Үкіметінің Қаулысы 1999 жылғы 13 қаңтар N 23а

      Қазақстан Республикасының Үкіметі қаулы етеді:

      1. Қазақстан Республикасы Үкіметінің "Астана қаласындағы тұрғын үйлер мен әкімшілік үйлерді сатып алу үшін республикалық бюджеттен ақша бөлу туралы" 1998 жылғы 20 қарашадағы N 1186 қаулысына мынадай толықтырулар енгізілсін:

      мынадай мазмұндағы 1-2 және 1-3-тармақтармен толықтырылсын:

      "1-2. Қазақстан Республикасы Президентінің Іс Басқармасы заңдарда белгіленген тәртіппен Қазақстан Республикасы, Астана қаласы, Республика даңғылы, 60 мекен-жайы бойынша орналасқан ғылыми-зертханалық кешеннің ғимаратын Қазақстан Республикасы Қаржы министрлігінің Мемлекеттік мүлік және жекешелендіру департаментіне берсін.

      1-3. Қазақстан Республикасы Қаржы министрлігінің Мемлекеттік мүлік және жекешелендіру департаменті заңдарда белгіленген тәртіппен осы қаулының 1-2-тармағында көрсетілген ғимаратты "Қазақойл" жабық акционерлік қоғамының жарғылық капиталына берсін".

      2. Осы қаулының орындалуын бақылау Қазақстан Республикасы  Премьер-Министрінің орынбасары А.С.Павловқа жүктелсін.

      3. Осы қаулы қол қойылған күнінен бастап күшіне енеді.

     Қазақстан Республикасының

        Премьер-Министрі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК